turjo4nis/wikipedia-bn-dump-20250701 huggingface dataset:
ব্রায়ান টাবের

হেডলি ব্রায়ান টাবের (; জন্ম: ২৯ এপ্রিল, ১৯৪০)  নিউ সাউথ ওয়েলসের ওয়াগা ওয়াগা এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৬৬ থেকে ১৯৭০ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ উইকেট-রক্ষকের দায়িত্ব পালন করতেন। এছাড়াও, ডানহাতে ব্যাটিং করাসহ লেগ ব্রেক বোলিংয়ে পারদর্শী ছিলেন ব্রায়ান টাবের।

প্রথম-শ্রেণীর ক্রিকেট 
১৯৬৪-৬৫ মৌসুম থেকে ১৯৭৩-৭৪ মৌসুম পর্যন্ত ব্রায়ান টাবেরের প্রথম-শ্রেণীর খেলোয়াড়ী জীবন চলমান ছিল। প্রথম-শ্রেণীর ক্রিকেটে তার ব্যাটিং গড় ছিল মাত্র ১৮। উইকেট-রক্ষক হিসেবে ব্রায়ান টাবের ১২৯টি প্রথম-শ্রেণীর খেলায় অংশ নিয়েছিলেন। এ সময়ে ১৮.০১ গড়ে রান তুলেন। প্রথম-শ্রেণীর ক্রিকেটে ব্যক্তিগত সর্বোচ্চ রান করেন ১০৯।

আন্তর্জাতিক ক্রিকেট 
সমগ্র খেলোয়াড়ী জীবনে ষোলটি টেস্টে অংশগ্রহণ করেছিলেন ব্রায়ান টাবের। ২৩ ডিসেম্বর, ১৯৬৬ তারিখে জোহেন্সবার্গে স্বাগতিক দক্ষিণ আফ্রিকার বিপক্ষে ডেভিড রেনেবার্গের সাথে একযোগে টেস্ট ক্রিকেটে অভিষেক ঘটে তার। ৫ মার্চ, ১৯৭০ তারিখে পোর্ট এলিজাবেথে একই দলের বিপক্ষে সর্বশেষ টেস্টে অংশ নেন তিনি। টেস্টে ব্যক্তিগত সর্বোচ্চ রান করেন ৪৮।

১৯৬০-এর দশকের শেষদিকে অস্ট্রেলিয়ার পক্ষে ১৬ টেস্টে অংশগ্রহণের সুযোগ হয়েছিল ব্রায়ান টাবেরের। টেস্টে নাটকীয়ভাবে আত্মপ্রকাশ ঘটে ব্রায়ানে টাবেরের। ১৯৬৬-৬৭ মৌসুমে বব সিম্পসনের নেতৃত্বাধীন অস্ট্রেলিয়া দলের সদস্যরূপে দক্ষিণ আফ্রিকা গমন করেন। জোহেন্সবার্গে স্বাগতিক দক্ষিণ আফ্রিকার বিপক্ষে ঐ টেস্টে সাত ক্যাচসহ স্ট্যাম্পিং করেছিলেন তিনি। এছাড়াও, ব্যাট হাতে নিয়ে ১৩ ও ৭ রান তুলেন। তাসত্ত্বেও, স্বাগতিক দল ২২৩ রানের ব্যবধানে জয় তুলে নেয়।

১৯৬৮ সালে নিয়মিত উইকেট-রক্ষক ব্যারি জার্মানের বিকল্প হিসেবে ইংল্যান্ড গমন করেন। ঐ দলটিতে বিল লরি, ব্রায়ান টাবের, ডগ ওয়াল্টার্স, লেস জসলিন, জন গ্লিসন, অ্যাশলে মলেট, ডেভিড রেনেবার্গ, জন ইনভেরারিটি, এরিক ফ্রিম্যান, ইয়ান চ্যাপেল, নীল হক, পল শিহান, অ্যালেন কনলি, বব কাউপার, গ্রাহাম ম্যাকেঞ্জি ও ইয়ান রেডপথ ছিলেন। এর পরপরই ভারত ও দক্ষিণ আফ্রিকায় প্রথম পছন্দের উইকেট-রক্ষক হিসেবে গমন করেন।

১৯৬৯-৭০ মৌসুমে দক্ষিণ আফ্রিকার বিপক্ষে বিপর্যয়গ্রস্ত ৪-০ ব্যবধানে সিরিজ পরাজয়ে সর্বশেষ খেলেন। এরপর রডনি মার্শ তার স্থলাভিষিক্ত হয়েছিলেন।

খেলার ধরন 
দৈহিক গড়ন খাটো আকৃতির হলেও সহজাত ভঙ্গীমায় উইকেট-রক্ষণে অগ্রসর হয়েছিলেন। কিন্তু ব্যাটসম্যান হিসেবে তার ভূমিকা বেশ সীমাবদ্ধ ছিল। নিউ সাউথ ওয়েলসের অন্যতম সেরা উইকেট-রক্ষক হিসেবে পরিচিতি লাভ করেন। শতাব্দীর সেরা নিউ সাউথ ওয়েলস দলে তাকে অন্তর্ভুক্ত করা হয়।

ক্রিকেট খেলা থেকে অবসর গ্রহণের পর কোচিং জগতে প্রবেশ করেন ব্রায়ান টাবের। পরবর্তীতে এনএসডব্লিউ’র নির্বাচকমণ্ডলীর সভাপতির দায়িত্ব পালন করেন তিনি।

তথ্যসূত্র

আরও দেখুন 
 পিটার অ্যালান
 কিথ স্ট্যাকপোল
 অস্ট্রেলীয় টেস্ট ক্রিকেটারদের তালিকা
 অস্ট্রেলীয় টেস্ট উইকেট-রক্ষকদের তালিকা	
 ১৮৮৮-৮৯ ইংল্যান্ড ক্রিকেট দলের দক্ষিণ আফ্রিকা সফর

বহিঃসংযোগ 
 
 

১৯৪০-এ জন্ম
জীবিত ব্যক্তি
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
নিউ সাউথ ওয়েলসের ক্রিকেটার
ওয়াগা ওয়াগার ব্যক্তিত্ব
উইকেট-রক্ষক
নিউ সাউথ ওয়েলস থেকে আগত ক্রিকেটার
বড়িকান্দি ইউনিয়ন

বড়িকান্দি বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।

আয়তন 
বড়িকান্দি ইউনিয়নের আয়তন ৩,২৬৩ একর (১৩.২০ বর্গ কিলোমিটার)।

জনসংখ্যার উপাত্ত 
২০১১ সালের আদমশুমারি অনুযায়ী বড়িকান্দি ইউনিয়নের মোট জনসংখ্যা ১৮,৭৫১ জন। এর মধ্যে পুরুষ ৮,৭৮৬ জন এবং মহিলা ৯,৯৬৫ জন। মোট পরিবার ৩,৭৪১টি। জনসংখ্যার ঘনত্ব প্রতি বর্গ কিলোমিটারে প্রায় ১,৪২০ জন।

ইতিহাস

অবস্থান ও সীমানা 
নবীনগর উপজেলার পশ্চিমাংশে বড়িকান্দি ইউনিয়নের অবস্থান। এ ইউনিয়নের পূর্বে শ্যামগ্রাম ইউনিয়ন; দক্ষিণে ছলিমগঞ্জ ইউনিয়ন; পশ্চিমে বাঞ্ছারামপুর উপজেলার তেজখালী ইউনিয়ন, পাহাড়িয়াকান্দি ইউনিয়ন, মেঘনা নদী ও নরসিংদী জেলার নরসিংদী সদর উপজেলার আলোকবালী ইউনিয়ন এবং উত্তরে মেঘনা নদী ও নরসিংদী জেলার রায়পুরা উপজেলার নিলক্ষ্যা ইউনিয়ন ও চর মধুয়া ইউনিয়ন অবস্থিত।

প্রশাসনিক কাঠামো 
বড়িকান্দি ইউনিয়ন নবীনগর উপজেলার আওতাধীন ১৯নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ।

শিক্ষা ব্যবস্থা 
২০১১ সালের আদমশুমারি অনুযায়ী বড়িকান্দি ইউনিয়নের সাক্ষরতার হার ৫০.৫৭%।

শিক্ষা প্রতিষ্ঠান 
বড়িকান্দি সরকারি প্রাথমিক বিদ্যালয়, বড়িকান্দি।
নূরজাহানপুর সরকারি প্রাথমিক বিদ্যালয়, নুরজাহানপুর।
ধরাভাঙ্গা সরকারি প্রাথমিক বিদ্যালয়, ধরাভাঙ্গা।
মুক্তারামপুর সরকারি প্রাথমিক বিদ্যালয়, মুক্তারামপুর।
থোল্লাকান্দি সরকারি প্রাথমিক বিদ্যালয়, থোল্লাকান্দি। 
থোল্লাকান্দি মডেল স্কুল।
রাবেয়া মেমোরিয়াল গার্লস স্কুল,  থোল্লাকান্দি।
মাদরাসাতুল মদীনাহ, থোল্লাকান্দি।
কাদৈর সরকারি প্রাথমিক বিদ্যালয়, কাদৈর।
নতুন থোল্লাকান্দি জামিয়া ইসলামিয়া মাদ্রাসা,(নজরুল হুজুরের মাদ্রাসা),  নতুন থোল্লাকান্দি ।

যোগাযোগ ব্যবস্থা 
বড়িকান্দি গ্রামে যোগাযোগ ব্যবস্থা অনেক ভালো। নরসিংদী থেকে স্পীড বোট বা লঞ্চ দিয়ে বড়িকান্দি আসা যায়। তবে বর্তমানে এই নৌপথটি বন্ধ রয়েছে। নরসিংদী থেকে আসতে গেলে নতুন লঞ্চঘাট বা পুরান লঞ্চঘাট থেকে লঞ্চযোগে বা নতুন লঞ্চঘাট থেকে স্পীডবোট যোগে সলিমগঞ্জ এসে অটোরিকশা করে বড়িকান্দি আসতে হবে।বি-বাড়িয়া থেকে গাড়ি,ট্রলার,লঞ্চ ইত্যাদি দিয়ে আসা যায়। তবে বর্তমানে নৌপথের সেবা বন্ধ রয়েছে।
কুমিল্লা থেকো বাস যোগে নবীনগর এবং সেখান থেকে সি.এন.জি যোগে আসা যায়। ঢাকা থেকে নারায়ণগঞ্জ জেলার আড়াইহাজার থানা হয়ে বাঞ্ছারামপুর দিয়ে আসা যায়।

খাল ও নদী 
মেঘনা নদীর তীরে এই গ্রাম অবস্থিত, এবং অনেক খালবিল রয়েছে।

হাট-বাজার  
শ্রীঘর বাজার (বাংলাদেশের হাটবাজারগুলোর মধ্যে অন্যতম হাটবাজার। এটি থোল্লাকান্দিতে অবস্থিত। প্রতি সপ্তাহের শনিবারে এই হাট-বাজার অবস্থিত। আশেপাশের অনেক অঞ্চল থেকে এখানে ক্রেতা-বিক্রেতারা আসে। কোরবানি ঈদে দেশের বৃহত্তম পশুর হাটের মধ্যে অন্যতম হাট বসে।)

দর্শনীয় স্থান  
গণিশাহ মাজার – থোল্লাকান্দি 
এম.পি টিলা – ধরাভাঙ্গা

উল্লেখযোগ্য ব্যক্তি 
 মোফাজ্জল হোসেন – বীর প্রতীক খেতাবপ্রাপ্ত বীর মুক্তিযোদ্ধা।
সিদ্দিকুর রহমান – মন্ত্রনালয়ের মন্ত্রী পরিষদের সচিব

জনপ্রতিনিধি 
লুৎফর রহমান চেয়ারম্যান ২০২১-বর্তমান
আনোয়ার পারভেজ হারত –চেয়ারম্যান – (২০১৬-২০২১)

আরও দেখুন 
 নবীনগর উপজেলা
 নবীনগর থানা
 ব্রাহ্মণবাড়িয়া জেলা

তথ্যসূত্র

বহিঃসংযোগ 

নবীনগর উপজেলার ইউনিয়ন
বাংলাদেশ ট্রেড এন্ড ট্যারিফ কমিশন

বাংলাদেশ ট্রেড এন্ড ট্যারিফ কমিশন (বিটিটিসি)  একটি জাতীয় বিধিবদ্ধ প্রতিষ্ঠান যা আমদানির উপর শুল্ক স্থাপন, স্থানীয় শিল্পের সুরক্ষা, এবং বাংলাদেশে বিদেশি পণ্যের ডাম্পিং নিয়ন্ত্রণ করে। ঢাকা, বাংলাদেশে অবস্থিত। বাংলাদেশ ট্রেড এন্ড ট্যারিফ কমিশনের চেয়ারম্যান হলেন সচিব ড. মঈনুল খান।

ইতিহাস 
বাংলাদেশ ট্যারিফ কমিশন পূর্ব নাম পাকিস্তান ট্যারিফ কমিশন। এটি পূর্ব পাকিস্তান আমলে  আবিষ্কার করা হয়। কমিশনটি ১৯৭৩ সালের ২ জুলাই প্রতিষ্ঠিত হয়েছিল। কমিশন দেশীয় শিল্প সুরক্ষা এবং আমদানি নিয়ন্ত্রণের জন্য দায়বদ্ধ।  কমিশন তার নিজস্ব কমিশনার অনুযায়ী দুর্বল।  ২০০৭  সালে ফেডারেশন অব বাংলাদেশ চেম্বারস অফ কমার্স অ্যান্ড ইন্ডাস্ট্রি প্রতিষ্ঠানটির বিরুদ্ধে অভিযোগ করা হয়েছিল যে ভারতীয় চিনি রফতানিকারীদের ডাম্পিং বন্ধ করতে ব্যর্থ হয়েছে।

কার্যক্রম
বাংলাদেশ ট্যারিফ কমিশনের প্রধান কাজ দেশীয় শিল্পের স্বার্থ সংরক্ষণ। সংস্থাটি আন্তর্জাতিক , দ্বি-পাক্ষিক, আঞ্চলিক ও বহুপাক্ষিক বাণিজ্য চুক্তি সম্পর্কে আলোচনা এবং বাস্তবায়নে সরকারকে প্রয়োজনীয় সহায়তা দেয়।  বিশ্ব বাণিজ্য সংস্থা (ডব্লিওটিও)’র শর্তাবলীর আলোকে  কমিশন স্থানীয় শিল্প রক্ষা, উন্নয়ন এবং সম্প্রসারণে কাজ করে। আন্তর্জাতিক পর্যায়ে  বাংলাদেশি পণ্যের শুল্কমুক্ত  প্রবেশাধিকার ও অবাধে মানব সম্পদ প্রবেশাধিকারের লক্ষ্যে কর্মপন্থা প্রণয়নে  সরকারকে  সহায়তা করে।  শিল্প প্রতিষ্ঠান বা সংগঠনের আবেদন অনুযায়ী পণ্যের উৎপাদন খরচ, কাঁচামালের আমদানি ব্যয়, সম্পূর্ণায়িত পণ্যের আমদানি ব্যয়, জনবল, উৎপাদন ক্ষমতা, মূল্য সংযোজন, উৎপাদিত পণ্যের গুনগতমান ইত্যাদি বিশ্লেষণ করে কমিশন সুপারিশ প্রণয়ন করে। তথ্য বিশ্লেষণের কাজে কমিশন কতগুলি অর্থনৈতিক নির্দেশক ব্যবহার করে থাকে।

মনিটরিং সেল
বিটিসি বাজার অর্থনীতি, অর্থনৈতিক পরিবেশ, দ্বি-পাক্ষিক ও বহুপাক্ষিক বাণিজ্য ও শুল্ক চুক্তি বিবেচনায় এনে  সুপারিশ প্রদান করে থাকে। প্রয়োজনে কমিশন গণশুনাণির আয়োজন করে থাকে। বাজারের  তথ্য-উপাত্ত বিশ্লেষণ করে কমিশনের ‘মনিটরিং সেল’ বাণিজ্য মন্ত্রণালয়ে প্রতিবেদন প্রেরণ করে। ট্যারিফ কমিশনের "মনিটরিং সেল" বাণিজ্য মন্ত্রণালয়ের ফোকাল পয়েন্ট হিসেবে দায়িত্ব পালন করে। এ পদ্ধতির সাথে  চিনি ও ভোজ্যতেল প্রাথমিকভাবে অন্তর্ভুক্ত করা হয়। 
১৫ জুলাই ২০১২ তারিখে বাণিজ্য মন্ত্রণালয়ের নির্দেশনায় পিঁয়াজ, রসুন, মশুর ডাল, ছোলা, সব ধরনের মশলা এবং খাবার লবণ কে অত্যাবশ্যকীয় পণ্য হিসেবে ঘোষণা করে। এসব  পণ্যেরও আন্তর্জাতিক ও স্থানীয় মূল্য পর্যালোচনা করে মতামত প্রণয়ন করে।

তথ্যসূত্র

বহিঃংসযোগ
 বাংলাদেশ ট্যারিফ কমিশন

বাংলাদেশের সরকারি কমিশন
বাংলাদেশের সরকারি সংস্থা
১৯৭৩-এ বাংলাদেশে প্রতিষ্ঠিত
ঢাকা ভিত্তিক সংগঠন
বাণিজ্য মন্ত্রণালয় (বাংলাদেশ)
১৯৭৩-এ প্রতিষ্ঠিত সরকারি সংস্থা
বাংলাদেশের বৈদেশিক বাণিজ্য
মানিকহাট ইউনিয়ন

মানিকহাট ইউনিয়ন বাংলাদেশের রাজশাহী বিভাগের পাবনা জেলার সুজানগর উপজেলা একটি ইউনিয়ন।

ইতিহাস
মানিকহাট ইউনিয়ন ১৮টি গ্রাম ও ১৬টি মৌজা নিয়ে গঠিত। এই এলাকার প্রধান পেশা হল কৃষি। ইউনিয়নের দক্ষিণে পদ্মা নদী এবং উত্তরে গাজনার বিল আছে যার সৌন্দর্য উপভোগ করতে প্রচুর মানুষের সমাগম হয়।

অবস্থান

ইউনিয়ন পরিষদ
খেতুপারা গ্রামের বিল খেতুপারা সরকারী প্রাথ্যমিক বিদ্যালয় সংলগ্ন স্থানে দুইটি বড় দালানে স্থায়ী ভাবে মানিকহাট ইউনিয়নের ইউনিয়ন পরিষদ স্থাপিত হয়েছে ।

যোগাযোগ ব্যবস্থা 
অত্র অঞ্চলের যোগাযোগ ব্যবস্থা ভালো । পাকা রাস্তা রয়েছে ৩৫ কিমিঃ ও কাঁচা রাস্তা রয়েছে ৪০ কিমিঃ ।

রাস্তা ঘাট

হাট বাজার

এই ইউনিয়নে কয়েকটি হাট আছে। তার মধ্যে উল্লেখযোগ্য 

১। বোনকোলা হাট
২। মানিকহাট হাট  
  
ও কয়েকটি বাজার রয়েছে

১। বোনকোলা হাজীর বাজার
২। ভিটবিলা বাজার
৩। উলাট বাজার
৪। মোমিনপাড়া সাপ্তাহিক বাজার

শিক্ষা প্রতিষ্ঠান
এই ইউনিয়নে ৪ টি ডিগ্রি কলেজ,৬ টি মাধ্যমিক বিদ্যালয়,১১ টি সরকারী প্রাথ্যমিক বিদ্যালয় রয়েছে
 
ডিগ্রি কলেজ সমুহঃ

১। সেলিম রেজা হাবিব ডিগ্রি কলেজ

২। জাকিয়া হাবিব কৃষি কলেজ

৩। হবিবুর রহমান টেকনিক্যাল ও বিজনেস ম্যানেজম্যান্ট কলেজ

৪। উলাট সিদ্দিকীয়া ফাযিল(ডিগ্রি) মাদরাসা

উচ্চ মাধ্যমিক বিদ্যালয় সমুহঃ

১। বোনকোলা হাইস্কুল এন্ড কলেজ

২। বোনকোলা গার্লস স্কুল

৩। মানিকহাট হাই স্কুল

৪। উলাট সিদ্দিকীয়া ফাযিল মাদরাসা

৫। মালিফা হাই স্কুল

৬। মাছপারা গার্লস স্কুল

দর্শনীয় স্থান
মানিকহাট ইউনিয়নে দর্শনীয় স্থান হিসাবে শোভা পেযেছে বিল গাজনার একাংশ। যেখানে প্রচুর মানুষ এর সৌন্দর্য্য উপভোগ করতে আসেন। অন্য একটি হলো আত্রাই নদীর অববাহিকা এবং মানিকহাট ইউনিয়নের কূল ঘেঁষেই চলে গেছে পদ্মা নদী । সেখানেও উপভোগ্য রয়েছে অনেক কিছু ।

ব্যাংক ও এনজিও
ব্যাংকের মধ্যে রয়েছেঃ

১। রাজশাহী কৃষি উন্নয়ন ব্যাংক,বোনকোলা শাখা

২। গ্রামীণ ব্যাংক,বোনকোলা

৩। ইসলামী ব্যাংক এজেন্ট শাখা,বোনকোলা

এবং এনজিও সংস্থা গুলো

১। আশা

২। গ্রামীণ ব্যাংক

৩। সিসিডিএ

৪। পপি ই

ধর্ম ও ধর্মীয় উৎসব

খাদ্য

তথ্যসূত্র 

সুজানগর উপজেলার ইউনিয়ন
উলপুর জমিদার বাড়ি

উলপুর জমিদার বাড়ি বাংলাদেশ এর গোপালগঞ্জ জেলার গোপালগঞ্জ সদর উপজেলার ১২নং উলপুর ইউনিয়নের মধ্যপাড়ায় অবস্থিত এক ঐতিহাসিক জমিদার বাড়ি।  ১৯৪৭ সালে দ্বিজাতিতত্ত্বের ভিত্তিতে ভারত ও পাকিস্তান নামে দুটি দেশ বিভাগের পূর্বে এখানে তৎকালীন উচ্চ সম্ভ্রান্ত বিশেষত হিন্দু জমিদারেরা বসবাস করতো। তৎকালীন হিন্দু জমিদারদের নির্মিত ৩৬০টি জমিদারি ভবন বর্তমানে যার অধিকাংশ ভবন কিছু কুচক্রী দখলদার কর্তৃক তা সম্পূর্ণ বা আংশিক ভেংগে ফেলা হয়েছে। বাংলাদেশ সরকারের প্রত্নতাত্ত্বিক বিভাগ গোপালগঞ্জ ইউনিট এর এটি আওতাভুক্ত।

ইতিহাস 
প্রায় ২০০ একর জায়গা নিয়ে আনুমানিক ১৯০০ শতকের দিকে জমিদার প্রীতীশচন্দ্র রায় চৌধুরী এই জমিদার বাড়িটি প্রতিষ্ঠা করেন। জানা যায় তিনি ছিলেন একজন রাজকর্মচারী

মধুমতি নদীর অববাহিকায় গড়ে ওঠা জনপদ গোপালগঞ্জ। রাজা বল্লাল সেনের আমলে জেলার পূর্ব সীমানায় হিন্দু ধর্মাবলম্বিরা প্রথম বসবাস শুরু করে। উনবিংশ শতাব্দীর দিকে এ অঞ্চলটি রানি রাসমনির স্টেট জমিদারির অর্ন্তুভূক্ত ছিলো। ফলে এখানে অনেক জমিদারি স্থাপনা গড়ে উঠে। কালের আবর্তে জমিদারি প্রথা বিলুপ্ত হলেও তৎকালীন জমিদার কতৃক নির্মিত ভবনগুলো শত শত বছরের ইতিহাস আর ঐতিহ্যকে বুকে নিয়ে স্বগর্বে দাঁড়িয়ে আছে।

ইতিহাস থেকে জানা যায়, উলপুরের জমিদাররা একশ ঘর শরিক ছিলেন। ১৯০০ শতকে জমিদার প্রীতীশচন্দ্র রায় চৌধুরী প্রায় ২০০ একর জায়গা জুড়ে উলপুর জমিদার বাড়ি প্রতিষ্ঠা করেন। বাড়িটিতে নাটঘর, মেজ বাবুর বাড়ি, ছোট বাবুর বাড়ি ও শ্মশান ছিল। কিন্তু ১৯৪৭ সালে দেশ বিভাগের পরে তার পরিবার কলকাতা চলে যায়। বাড়িটি চলে যায় সরকারি খাস খতিয়ানে।

কথিত আছে, এক সময় এই জমিদারদের বাড়ির সামনে দিয়ে জুতা খুলে ও ছাতি বন্ধ করে চলাফেরা করতে হতো সাধারণ মানুষদের। এছাড়াও জমিদার বাড়িতে বিচার ও শাসন ব্যবস্থাসহ ছিল জেলখানাও!

জানা যায়, গ্রামে জমিদারদের ৩৬৫টি ভবন ছিল। তবে বর্তমানে উলপুর গ্রামে জমিদারীর কাজে ব্যবহৃত আটটি দোতলা দালানসহ বেশ কয়েকটি ঐতিহাসিক নিদর্শন টিকে আছে। এসব ভবন বর্তমানে তহশিল অফিস, সাব-পোস্ট অফিস, পুরাতন ইউনিয়ন বোর্ড অফিস, স্বাস্থ্যকেন্দ্র, মাদ্রাসা হিসেবে ব্যবহৃত হচ্ছে।

উলপুর জমিদার বাড়ির বেশিরভাগ স্থাপনা অযত্নে ধ্বংস হয়ে গেছে। শুধুমাত্র পিপি হাইস্কুল হিসেবে ব্যবহৃত ভবনটি এখনও বেশ ভালো অবস্থায় রয়েছে। টিকে থাকা ভবনগুলোর স্থাপত্যশৈলী ও কারুকাজ নয়নাভিরাম। দর্শনার্থীরা এখানে এসে এর মনোরম কারুকাজ ও প্রাকৃতিক সৌন্দর্য দেখে মুগ্ধ হন। এই বাড়িতে বেশ কয়েকটি বড় দিঘীও রয়েছে।

অবকাঠামো 
২০০ একর জায়গা জুড়ে জমিদার বাড়িটিতে নাটঘর, মেজ, ছোট বাবুর বাড়ি ও শ্মশান ছিল।

চিত্রশালা

বর্তমান অবস্থা 
পূর্বে জমিদার বাড়ির অনেক স্থাপনা থাকলেও এখন আর তেমন নাই। বেশিরভাগ স্থাপনাই ধ্বংস হয়ে গেছে। একটি ভবন এখন উলপুর পি.সি উচ্চ বিদ্যালয় হিসেবে ব্যবহৃত হচ্ছে এবং অতি সম্প্রতি জমিদার প্রীতিশ রায় চৌধুরীর উত্তরসূরী নাতি মৃনাল কান্তি রায় চৌধুরী তার পূর্ব পুরুষের জমিদারি স্মৃতি সংরক্ষণের উদ্যোগ গ্রহণ করে এবং এ মর্মে তিনি কতগুলো জমিদারি ভবন পুনঃ সংস্কার করেন এবং একই সাথে কয়েকটি ভবন সম্পূর্ণ নতুন আঙ্গিকে নির্মাণ করেন যার ফলে প্রতিদিন এখানে শত শত দর্শনার্থী এখানে ভ্রমণ করেন।হিসেবে ব্যবহৃত হচ্ছে

তথ্যসূত্র 

গোপালগঞ্জ জেলার দর্শনীয় স্থান
গোপালগঞ্জ জেলার প্রত্নতাত্ত্বিক স্থাপনা
ঐতিহাসিক স্থান
জমিদার বাড়ি
২০১৭–২০ আইসিসি মহিলা চ্যাম্পিয়নশিপ

২০১৭–২০ আইসিসি মহিলা চ্যাম্পিয়নশীপ হচ্ছে আইসিসি মহিলা চ্যাম্পিয়নশীপ প্রতিযোগিতার দ্বিতীয় সংস্করণ এবং একটি মহিলাদের একদিনের আন্তর্জাতিক (মহিলা ওডিআই) প্রতিযোগিতায় বর্তমানে আটটি দল প্রতিদ্বন্দ্বিতা করছে। যাতে ২০২১ মহিলা ক্রিকেট বিশ্বকাপ প্রতিযোগিতার জন্য দল নির্ধারিত হবে। ২০২১ বিশ্বকাপের আয়োজক নিউজিল্যান্ড ও শীর্ষ চারটি দলসহ মোট ৫টি দল সরাসরি বিশ্বকাপে খেলার যোগ্যতা অর্জন করবে। বাকী তিনটি দল অগ্রসর হবে ২০২০ মহিলা ক্রিকেট বিশ্বকাপ বাছাইপর্ব প্রতিযোগিতায়।

পূর্ববর্তী প্রতিযোগিতায়, প্রথম তিনটি মহিলা ওডিআইকে বাছাইপর্বের খেলা হিসাবে গণ্য করা হত। তবে, বর্তমান প্রতিযোগিতার জন্য আন্তর্জাতিক ক্রিকেট কাউন্সিল (আইসিসি) অনুরোধ করে যে, অতিরিক্ত খেলাগুলো হবে মহিলাদের টুয়েন্টি২০ আন্তর্জাতিক (মহিলা টি২০আই) ফরম্যাট অনুযায়ী। সামঞ্জস্য রেখে আইসিসি আইনগুলো হালনাগাদ করে, প্রথমবারের মতো মহিলা ওডিআই খেলা দুটি বল ব্যবহৃত হবে।

অক্টোবর ২০১৭তে যখন মূল ঘোষণা এসেছিল, তখন বলা হয়েছিল যে, আয়োজক নিউজিল্যান্ড ও সেরা তিনটি দল সরাসরি বিশ্বকাপে খেলার যোগ্যতা অর্জন করবে। একবছর পর অক্টোবর ২০১৮তে বাছাই কাঠামোতে কিছুটা পরিবর্তন এনে আইসিসি ঘোষণা করে যে, আয়োজক ও সেরা চারটি দল ২০২১ বিশ্বকাপ খেলার সুযোগ পাবে।

সর্বপ্রথম উক্ত সূচীর খেলাটি ঘোষণা করে পাকিস্তান ক্রিকেট বোর্ড (পিসিবি), ২০১৭ অক্টোবরে সংযুক্ত আরব আমিরাতে পাকিস্তান খেলে নিউজিল্যান্ডের সাথে। প্রথম পর্বের খেলাটি শুরু হয় ১১ অক্টোবর ২০১৭, ওয়েস্ট ইন্ডিজ ও শ্রীলঙ্কার মধ্য। চ্যাম্পিয়নশীপ প্রতিযোগিতার উদ্বোধনী সূচীর খেলায় ওয়েস্ট ইন্ডিজ শ্রীলঙ্কাকে ৬ উইকেটে পরাজিত করে।

২০১৯ এর মার্চে ইংল্যান্ড ক্রিকেট দল শ্রীলঙ্কাকে ৩–০ তে পরাজিত করে। উক্ত পরাজয়ের সাথেই শ্রীলঙ্কা মহিলা ক্রিকেট দল ২০২১ মহিলা বিশ্বকাপে সরাসরি অংশ গ্রহণের সুযোগ হারায়, তাদের অবতীর্ণ হতে হবে ২০২০ মহিলা ক্রিকেট বিশ্বকাপ বাছাইপর্ব প্রতিযোগিতায়। ২০১৯ এর মে মাসে আইসিসি নিশ্চিত করে যে, অস্ট্রেলিয়া হচ্ছে বিশ্বকাপে খেলার যোগ্যতা অর্জনকারী প্রথম দল।

ফলাফল

ফলাফলের সার-সংক্ষেপ হচ্ছে নিম্নরূপ। প্রতিটি রাউন্ডের সময়, প্রতিটি দল তার প্রতিপক্ষের বিরুদ্ধে তিনটি ওডিআই খেলবে।

পয়েন্ট তালিকা

খেলার সারাংশ

রাউন্ড ১

ওয়েস্ট ইন্ডিজ ব শ্রীলঙ্কা

অস্ট্রেলিয়া ব ইংল্যান্ড

পাকিস্তান ব নিউজিল্যান্ড

দক্ষিণ আফ্রিকা ব ভারত

রাউন্ড ২

নিউজিল্যান্ড ব ওয়েস্ট ইন্ডিজ

ভারত ব অস্ট্রেলিয়া

শ্রীলঙ্কা ব পাকিস্তান

ইংল্যান্ড ব দক্ষিণ আফ্রিকা

রাউন্ড ৩

ইংল্যান্ড ব নিউজিল্যান্ড

ওয়েস্ট ইন্ডিজ ব দক্ষিণ আফ্রিকা

রাউন্ড ৪

রাউন্ড ৫

রাউন্ড ৬

ওয়েস্ট ইন্ডিজ ব অস্ট্রেলিয়া

অস্ট্রেলিয়া ব শ্রীলঙ্কা

ওয়েস্ট ইন্ডিজ ব ভারত

রাউন্ড ৭

তথ্যসূত্র

বহিঃসংযোগ
 ইএসপিএনক্রিকইনফোতে টুর্নামেন্টের প্রধান পাতা 

 
মহিলাদের আন্তর্জাতিক ক্রিকেট প্রতিযোগিতা
২০১৭–১৮ আন্তর্জাতিক ক্রিকেট প্রতিযোগিতা
২০১৮-এ আন্তর্জাতিক ক্রিকেট প্রতিযোগিতা
২০১৮–১৯ আন্তর্জাতিক ক্রিকেট প্রতিযোগিতা
২০১৯-এ আন্তর্জাতিক ক্রিকেট প্রতিযোগিতা
 
 
 
 
আইসিসি নারী চ্যাম্পিয়নশিপ
২০১৯-এ মহিলা ক্রিকেট
দি অরিজিন অ্যান্ড ডেভেলপমেন্ট অফ দ্য বেঙ্গলি ল্যাংগুয়েজ

দি অরিজিন অ্যান্ড ডেভেলপমেন্ট অব দি বেঙ্গলি ল্যাংগুয়েজ () অধ্যাপক সুনীতিকুমার চট্টোপাধ্যায় রচিত একটি গবেষণা গ্রন্থ, যা তার পিএইচ.ডি ডিগ্রি অর্জনের জন্য কৃত বাংলা ভাষার উৎপত্তি ও ক্রমবিকাশ সম্পর্কিত মৌলিক গবেষণার ওপর ভিত্তি করে প্রণীত।

বিষয়বস্তু 
গ্রন্থটির প্রথম সংস্ককরণে তাতে কেবল ২টি খন্ড ছিলো যা ১৯৭১ সালের পরবর্তী সংস্ককরণে আরো কলেবর বৃদ্ধি করে ৩টিতে উন্নীত করা হয়; এগুলো হলো:

 Part-I: Introduction, Phonology
 Part-II: Morphology, Bengali Index
 Part-III: Supplementary, Additions, Correction etc.

তথ্যসূত্র

বহিঃসংযোগ 
 ইংরেজি উইকিসংকলনে The Origin and Development of the Bengali Language দেখুন।

ভাষা বিষয়ক বই
১৯২৬-এর বই
কসবা থানা

কসবা থানা বাংলাদেশের ব্রাহ্মণবাড়িয়া জেলার অন্তর্গত কসবা উপজেলার একটি থানা।

প্রশাসনিক এলাকাসমূহ 
কসবা উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম কসবা থানার আওতাধীন।

পৌরসভা:
 কসবা

ইউনিয়নসমূহ:
 ১নং মূলগ্রাম
 ২নং মেহারী
 ৩নং বাদৈর
 ৪নং খাড়েরা
 ৫নং বিনাউটি
 ৬নং গোপীনাথপুর
 ৭নং কসবা পশ্চিম
 ৮নং কুটি
 ৯নং কায়েমপুর
 ১০নং বায়েক

আরও দেখুন 
 কসবা উপজেলা
 ব্রাহ্মণবাড়িয়া জেলা

তথ্যসূত্র

বহিঃসংযোগ 

ব্রাহ্মণবাড়িয়া জেলার থানা
কসবা উপজেলা
প্রাক-বীর্যপাত

প্রাক-বীর্যপাত (প্রি-ইজাকুলেটরি ফ্লুয়ড, প্রি-সেমিনাল ফ্লুইড বা কাউপারের তরল হিসাবেও পরিচিত, এবং প্রথাবিহীনভাবে প্রাক-কাম হিসাবে পরিচিত) যৌন উত্তেজনার সময় পুরুষাঙ্গের মূত্রনালী থেকে নির্গত স্পষ্ট, বর্ণহীন, স্নিগ্ধ এক বিশেষ ধরনের তরল। এটি বীর্যের সাথে বীর্য অনুরূপ দেখা যায়, তবে এর মধ্যে পৃথক রাসায়নিক পার্থক্য রয়েছে। প্রাক-বীর্য তরলের মধ্যে বীর্য উপস্থিতি নিম্ন থেকে অনুপস্থিত থেকে পরিবর্তনশীল। প্রাক-ইজাকুলেট লুব্রিক্যান্ট এবং অ্যাসিড নিউট্রালাইজার হিসাবে কাজ করে।

উৎস এবং রচনা 
উত্তেজনা, হস্তমৈথুন, ফোরপ্লে বা যৌন সঙ্গমের সময় প্রাথমিক পর্যায়ে তরলটি পুরুষাঙ্গের মূত্রনালী থেকে স্রাব হয়। ব্যক্তি সম্পূর্ণরূপে প্রচণ্ড উত্তেজনা ও বীর্যপাতের কিছুক্ষণ আগে যখন পৌঁছায়। এটা প্রাথমিকভাবে উৎপাদিত হয়, গ্রন্থি (Cowper এর গ্রন্থি) Littré এর গ্রন্থি (সঙ্গে শ্লেষ্মা-ক্ষরণের মূত্রনালির গ্রন্থি) দ্বারা।  যে পরিমাণ তরল জারি করা হয়, তা ব্যক্তিদের মধ্যে ব্যাপকভাবে পরিবর্তিত হয়। কিছু কিছু ব্যক্তি কোনও প্রাক-বীর্যপাত তরল উৎপাদন করে না।  কেউ কেউ  বেশি পরিমাণে নির্গত করে                ।  

প্রি-ইজাকুলেটে বীর্যের সাথে সম্পর্কিত কিছু রাসায়নিক রয়েছে। যেমন অ্যাসিড ফসফেটেস। তবে অন্যান্য বীর্য চিহ্নিতকারী যেমন গামা-গ্লুটামাইলট্রান্সফেরেস, প্রাক-বীর্য তরল থেকে সম্পূর্ণ অনুপস্থিত।

কাজ এবং ঝুঁকি 
প্রাক-বীর্য প্রস্রাবজনিত মূত্রনালীতে অবশিষ্ট অম্লতা নিরপেক্ষ করে শুক্রাণু উত্তরণের জন্য আরও অনুকূল পরিবেশ তৈরি করে।  যোনি সাধারণত অ্যাসিডযুক্ত, তাই বীর্য নিঃসরণের আগে প্রাক-বীর্য জমা হওয়া শুক্রাণু বেঁচে থাকার জন্য যোনি পরিবেশে ব্যাপকহারে পরিবর্তন আনতে পারে।  প্রাক-বীর্যপাত যৌন ক্রিয়াকলাপের সময় লুব্রিক্যান্ট হিসাবেও কাজ করে,  এবং বীর্য জমাট বাঁধার ভূমিকা পালন করে থাকে দারুণ ভাবে।

প্রাক-বীর্যে নিম্ন স্তরের বা কোনও শুক্রাণুর উপস্থিতি নেই। যদিও গবেষণায় পুরুষদের ছোট ছোট নমুনাগুলি পরীক্ষা করা হয়।  এটি দুটি বিপরীত গবেষণায় উচ্চ শুক্রাণু ঘনত্বের পৃথক ক্ষেত্রে সহ মিশ্র প্রমাণ পাওয়া যায়।   জনপ্রিয় বিশ্বাস   - একটি ১৯৬৬ মাস্টার্স এবং জনসন অধ্যয়নের সাথে ডেটিং    - "'বলেছিল যে প্রাক-বীর্যপাতের মধ্যে শুক্রাণু থাকতে পারে'", যা গর্ভাবস্থার কারণ হতে পারে, যা কোয়েটাস ইন্টারপ্রেটাস (প্রত্যাহার) একটি গর্ভনিরোধক পদ্ধতি হিসাবে ব্যবহারের বিরুদ্ধে তর্ক করার একটি সাধারণ ভিত্তি মাত্র। তবে প্রাক-বীর্য গর্ভাবস্থা সৃষ্টিতে অকার্যকর।  

গবেষণাগুলি সংক্রামিত পুরুষদের বেশিরভাগ প্রাক-বীর্যপাতের নমুনায় এইচআইভির উপস্থিতি প্রদর্শন করেছে।  যা খুুুবি হুুুমকি আমাদের জন্য এগুলি।

অত্যুত্পাদন 
বিরল ক্ষেত্রে, কোনও ব্যক্তি অতিরিক্ত পরিমাণে প্রাক-বীর্যপাত তরল উৎপাদন করতে পারে। যা বিব্রতবোধকর বা জ্বালা হওয়ার কারণ হতে পারে। কিছু ক্ষেত্রে প্রতিবেদনগুলি সন্তোষজনক ফলাফলগুলি নির্দেশ করে, যখন এই ধরনের ব্যক্তিদের ফিনাস্টেরাইডের মতো ৫-আলফা-রিডাক্টেস ইনহিবিটারের সাথে চিকিৎসা করা হয়।

আরও দেখুন 

 যোনি লুব্রিকেশন 
 বীর্য 
 বয়ঃসন্ধি 
 যোনি

তথ্যসূত্র 

বীর্য
বীর্যস্খলন
মানব অঙ্গ
অপর্যালোচিত অনুবাদসহ পাতা
পুরুষের স্বাস্থ্য
কসবা পৌরসভা

কসবা পৌরসভা বাংলাদেশের ব্রাহ্মণবাড়িয়া জেলার অন্তর্গত একটি পৌরসভা।

আয়তন 
কসবা পৌরসভার আয়তন ৩,৮৭০ একর (১৫.৬৬ বর্গ কিলোমিটার।

জনসংখ্যার উপাত্ত 
২০১১ সালের আদমশুমারি অনুযায়ী কসবা পৌরসভার মোট জনসংখ্যা ৪০,৪১৬ জন। এর মধ্যে পুরুষ ১৯,৭৪৯ জন এবং মহিলা ২০,৬৬৭ জন। মোট পরিবার ৭,৭৫৭টি। জনসংখ্যার ঘনত্ব প্রতি বর্গ কিলোমিটারে প্রায় ২,৫৮১ জন।

অবস্থান ও সীমানা 
কসবা উপজেলার মধ্যাংশে কসবা পৌরসভার অবস্থান। এ পৌরসভার দক্ষিণে কায়েমপুর ইউনিয়ন, পশ্চিমে কসবা পশ্চিম ইউনিয়ন, উত্তরে বিনাউটি ইউনিয়ন এবং পূর্বে গোপীনাথপুর ইউনিয়ন ও ভারতের ত্রিপুরা প্রদেশ অবস্থিত।

ইতিহাস 
কসবা উপজেলার ৭নং কসবা ইউনিয়নের পূর্বাংশ নিয়ে কসবা পৌরসভা প্রতিষ্ঠিত হয়।

প্রশাসনিক এলাকা 
কসবা পৌরসভা একটি 'গ' শ্রেণীর পৌরসভা। এ পৌরসভার প্রশাসনিক কার্যক্রম কসবা থানার আওতাধীন। এটি জাতীয় সংসদের ২৪৬নং নির্বাচনী এলাকা ব্রাহ্মণবাড়িয়া-৪ এর অংশ। এটি ৯টি ওয়ার্ডে বিভক্ত। ওয়ার্ডভিত্তিক এ পৌরসভার এলাকাসমূহ হল:

শিক্ষা ব্যবস্থা 
২০১১ সালের আদমশুমারি অনুযায়ী কসবা পৌরসভার সাক্ষরতার হার ৪৪.৭%।

যোগাযোগ ব্যবস্থা 
কসবায় সড়ক ও রেল যোগাযোগ ব্যবস্থা রয়েছে।সড়ক পথে এটি কুমিল্লা ও ব্রাহ্মণবাড়িয়ার সাথে যুক্ত হয়েছে।রেলপথে ঢাকা,চট্টগ্রাম ও সিলেটের সাথে যোগাযোগ রয়েছে।নিম্নে কসবা রেলওয়ে স্টেশনে যাত্রাবিরতি দেয় এমন আন্তনগর ট্রেনের নাম দেওয়া হলো:
১.মহানগর এক্সপ্রেস ( ট্রেন নং ৭২১/৭২২)
২.চট্টলা এক্সপ্রেস ( ট্রেন নং ৮০১/৮০২)
৩.উপকূল এক্সপ্রেস (ট্রেন নং ৭১১/৭১২)
৪. পাহাড়িকা এক্সপ্রেস (ট্রেন নং৭১৯/৭২০)

জনপ্রতিনিধি 
কসবা পৌরসভার বর্তমান মেয়র হচ্ছেন গোলাম হাক্কানী।
কাউন্সিলরগণ
১। জনাবা মাহমুদা জাহান, সংরক্ষিত আসন,১.২.৩ নং ওয়ার্ড, কসবা পৌরসভা।
২। জনাবা লুৎফুন নাহার রীনা, সংরক্ষিত আসন,৪.৫.৬ নং ওয়ার্ড, কসবা পৌরসভা।
৩। জনাবা সালমা, সংরক্ষিত আসন,৭.৮.৯ নং ওয়ার্ড, কসবা পৌরসভা।
৪। জনাব হোসেন সহিদ ফারুক,কাউন্সিলর,ওয়ার্ড নং-০১কসবা পৌরসভা।
৫। জনাব আবদুর রউফ,কাউন্সিলর,ওয়ার্ড নং-০২কসবা পৌরসভা।
৬। জনাব মো: এনামুল হক ভূইয়া,কাউন্সিলর,ওয়ার্ড নং-০৩কসবা পৌরসভা।
৭। জনাব নুরুল ইসলাম,কাউন্সিলর,ওয়ার্ড নং-০৪কসবা পৌরসভা।
৮। জনাব রঙ্গু মিয়া,কাউন্সিলর,ওয়ার্ড নং-০৫কসবা পৌরসভা।
৯। জনাব মো: তাহের ,কাউন্সিলর,ওয়ার্ড নং-০৬কসবা পৌরসভা।
১০। জনাব মো: আবু জাহের ,কাউন্সিলর,ওয়ার্ড নং-০৭কসবা পৌরসভা।
১১। জনাব কামাল সরকার ,কাউন্সিলর,ওয়ার্ড নং-০৮,কসবা পৌরসভা।
১২। জনাব মো: জাহাঙ্গীর আলম ,কাউন্সিলর,ওয়ার্ড নং-০৯,কসবা পৌরসভা।

আরও দেখুন 
 কসবা
 কসবা উপজেলা
 কসবা থানা
 ব্রাহ্মণবাড়িয়া জেলা

তথ্যসূত্র 

৪.অফিসিয়াল ওয়েবসাইট কসবা উপজেলা

বহিঃসংযোগ 

ব্রাহ্মণবাড়িয়া জেলার পৌরসভা
কসবা উপজেলা
বাল্বৌরথ্রাল গ্রন্থি

বাল্বৌরথ্রাল গ্রন্থি বা কাউপার গ্রন্থি (ইংরেজি শারীরস্থানবনামে উইলিয়াম কাউপার দুটি ছোট এক exocrine গ্রন্থি অনেক প্রজনন সিস্টেমের মধ্যে পুরুষ স্তন্যপায়ী র(তারা কেবল কুকুরদের অনুপস্থিত সবাই ঘরোয়া পশুদের)। রয়েচ  তারা স্ত্রীদের মধ্যে বার্থোলিন গ্রন্থিগুলির সমসংস্থ হয়। বাল্বৌথেরাল গ্রন্থিগুলি প্রাক-বীর্য উৎপাদন করার জন্য দায়ী। যৌন উত্তেজনাকালীন সময়ে শুক্রাণু কোষগুলির উত্তরণের জন্য প্রস্তুতিতে মূত্রনালীর অম্লতা নিরপেক্ষ করার সময় এটি একটি তরল হিসাবে লুকিয়ে থাকে। 

বাল্বৌরথ্রাল গ্রন্থিগুলি লিঙ্গের গোড়ায় মূত্রনালীতে, মূত্রনালীর ঝিল্লি অংশের উত্তরোত্তর ও পাশের অংশে অবস্থিত।, গভীর পেরিনিয়াল থলিতে মূত্রনালী ডায়াফ্রামের fascia  দুটি স্তরের মধ্যে রয়েছে। এগুলি স্পিঙ্কটার মূত্রনালী ঝিল্লী পেশীর ট্রান্সভার্স ফাইবার দ্বারা আবদ্ধ থাকে।

গঠন 

বাল্বোথেরাল গ্রন্থিগুলি যৌগিক টিউবুলো-অ্যালভোলার গ্রন্থি, প্রতিটি মানুষের মধ্যে  আনুমানিক একটি মটরশুুুটি আকারের হয়। শিম্পাঞ্জিতে, বিচ্ছিন্নকরণের সময় এগুলি দৃশ্যমান হয় না, তবে এটি মাইক্রোস্কোপিক পরীক্ষায় পাওয়া যায়।  বোর্স মধ্যে, তারা ১৮ সেমি অবধি  লম্বা এবং ৫সেমি   ব্যাস।   তারা একটি তন্তুযুক্ত আচ্ছাদন দ্বারা একসাথে রাখা বেশ কয়েকটি lobule লুুুুুবুল গঠিত। প্রতিটি লোবুলে বেশ কয়েকটি এসিনি থাকে, কলামার এপিথেলিয়াল কোষ দ্বারা রেখাযুক্ত, একটি নালীতে খোলে যা অন্য লোবুলের নালীগুলির সাথে মিলিত হয়ে একক মলমূত্র নালী গঠন করে। এই নালী প্রায় ২.৫  সেমি লম্বা এবং লিঙ্গের গোড়ায় বালবার মূত্রনালীতে খোলে। গ্রন্থিগুলি ধীরে ধীরে বয়সের সাথে আকারে হ্রাস পেতে থাকে।     
[ অবিশ্বস্ত উৎস ]

ক্রিয়া 
যৌন উত্তেজনার সময় বাল্বৌথ্রাল গ্রন্থি ৪ মিলি তরল পর্যন্ত নিঃসরণ করে অবদান রাখতে পারে।  নিঃসরণ হ'ল মিউকোপ্রোটিন সমৃদ্ধ একটি পরিষ্কার তরল যা দূরবর্তী মূত্রনালীকে লুব্রিকেট করতে এবং অ্যাসিডিক মূত্রকে নিষ্ক্রিয় করতে সহায়তা করে, যা মূত্রনালীতে থেকে যায়।

একটি প্রাথমিক সমীক্ষা অনুসারে, বাল্বৌরথ্রাল গ্রন্থির তরলটিতে কোনও শুক্রাণু থাকে না।  অন্য একটি গবেষণায় দেখা গেছে যে কিছু পুরুষ পূর্বের মধ্যে সম্ভাব্য তাৎপর্যপূর্ণ পরিমাণে (কম পরিসংখ্যান থেকে ৫ মিলিয়ন শুক্রাণু পর্যন্ত পরিসীমা) শুক্রাণু ফাঁস করে দেয়। - এজাকুলেটরি ফ্লুইড, প্রাক-বীর্যপাতের প্রবর্তন থেকে সম্ভাব্য ধারণার দিকে পরিচালিত করে। তবে শুক্রাণু উৎস হ'ল বেলবোরেথ্রাল গ্রন্থি থেকে নয় বরং ভ্যাস ডিফারেন্সে অণ্ডকোষ থেকে একটি প্রাক-শিখর ফুটো হয়  ।

গ্যালারি

আরও দেখুন 

 পুরুষ-খৎনার ইতিহাস
 পুরুষকামী, নারীকামী ও উভকামী ব্যক্তিদের তালিকা
 যৌনকেশ আসক্তি
 মানব প্রজনন ব্যবস্থার হোমোলগগুলির তালিকা

তথ্যসূত্র 

গ্রন্থি
বহিঃক্ষরাতন্ত্র
পুরুষ ও যৌনতা
বীর্যস্খলন
প্রাক-বীর্যপাত
অপর্যালোচিত অনুবাদসহ পাতা
স্তন্যপায়ী পুং প্রজনন তন্ত্র